《寄扬州知府钱舍人》
宋代·陈舜俞

岁月倏已逝，流光浩无涯。
新阳达厚地，草木渐萌芽。
禽鸟知时节，声弄日夕嘉。
人生独何为，不与物同华。
齿发俱摇落，唯有老大加。
缅怀西垣客，事业纷天葩。
三年辞帝右，士夫叹聱牙。
道大益不容，眇小固何嗟。
闻有难老药，沆瀣和丹砂。
但愿寿百岁，未能定龙蛇。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。